  Наталья Тетерина 9-тӥ но 10-тӥ шуркынмонэ Удмуртиын ваньмаз выт бичанъя инспекциосын калыкен пумиськонъёс ортчозы. Элькунамы улӥсьёс ваньбур но нимаз адямиослэн табышсы понна выт тырон радлыкъя кылдэм юанъёссылы валэктон басьтыны быгатозы, ивортэ удысэтлэн пресс-службаез. Инспекциосысь ӧнерчиос вералозы, кин вытъёсты тырыны кулэ, кыӵе дыре, кыӵе ставкаос но льготаос сояз яке таяз муниципал кылдытэтын кутӥсько но мукет. Юанъёсын вазиськыны луоз:  9-тӥ шуркынмонэ – 9 часысен 18 часозь  10-тӥ шуркынмонэ – 10 часысен 15 часозь Со сяна, Усьтэм ӧсъёслэн нуналазы лыктэмъёс «Личный кабинет налогоплательщиков для физических лиц» интернет-сервисэ ватсаськыны быгатозы. Со понна мылкыд карисьёслы сьӧразы паспорт но ИНН кутоно луоз. Ватсалом 2017-тӥ ар понна ваньбурлы вытъёсты 2018-тӥ арын 3-тӥ толсурозь тырыны кулэ. Вытъёсты почта, банкысь терминал, выт бичанъя ёзэслэн электрон сервисъёсыз пыр тырыны луэ. Кун юрттӥськетъёсъя порталын пусйиськем муртъёс вытъёсты отын ик тырыны быгато.  Тегъёс: вытбичасьёзэсъёс Удмуртия Мерлык вытъёс  